# Ander Herrera Agüera

Ander Herrera Agüera (Bilbao, 14 d'agost de 1989), és un futbolista basc que ocupa la posició de mitja punta, actualment a Boca Juniors. Ha estat internacional amb la selecció espanyola.
Es va formar al planter del Reial Saragossa, club amb el qual va debutar a primera divisió. És fill de Pedro Herrera, exjugador i actual secretari tècnic del Reial Saragossa.

## Trajectòria

Ander va començar a jugar en el futbol base amb els equips del Col·legi Jesús María-el Salvador, passant posteriorment a la Unió Esportiva Amistad abans d'incorporar-se al planter del Reial Saragossa. Es va donar a conèixer l'any 2001, durant el campionat d'Espanya aleví (futbol-7). El seu equip va guanyar el torneig i Ander va ser elegit com el millor jugador, destacant per la seva gran qualitat tècnica i visió de joc. L'any 2005, va tornar a proclamar-se campió d'Espanya amb el Reial Saragossa, aquesta vegada en categoria cadet.
La temporada 2008-09 es va incorporar al Real Zaragoza B, procedent de l'equip de Divisió d'honor Juvenil, on era el capità de l'equip. Va debutar a la Tercera divisió a la Ciutat Esportiva davant del Calataiud, disputant els 90 minuts amb victòria per 3-0. Posteriorment, en la jornada 14, va marcar el seu primer gol en la categoria fent el segon gol dels locals amb resultat final de 3-0 davant del CD Giner. Mentrestant, va anar alternant entrenaments amb el primer equip del Reial Saragossa a les ordres de Marcelino.
El dia 1 de febrer de 2009 va debutar a la Segona divisió a La Romareda davant del Llevant sortint al terreny de joc en el minut 66 amb el dorsal número 34, aconseguint la victòria local per 2-1 i quallant una destacada actuació. Va marcar el seu primer gol amb el primer equip del Reial Saragossa el 2 de maig de 2009, a La Romareda davant del Tenerife, obrint el marcador en el minut 1, encara que l'encontre va posar fi a empat a un. Finalment, l'equip va aconseguir l'ascens a la Primera divisió en la penúltima jornada del campionat.
El 7 de juliol de 2009 va firmar el seu primer contracte professional per quatre temporades. L'Athletic Club va fer tot el possible per aconseguir el seu fitxatge, però la predisposició d'Ander per a quedar-se i del Reial Saragossa, considerant-lo la seva gran promesa, ho van impedir.
El 29 d'agost de 2009, Ander va debutar a la Primera divisió contra el CD Tenerife, també de nou ascendit, a La Romareda. El partit va posar fi a victòria del conjunt aragonès per 1-0, amb gol de Javier Arizmendi després d'una genialitat d'Ander. Posteriorment, el seu primer gol en la màxima categoria va arribar el 6 de desembre de 2009 a l'Ono Estadi davant del RCD Mallorca, encara que no va servir de res a causa de la derrota del seu equip a l'illa per 4 gols a 1.
El gener de 2011 el Reial Saragossa es va veure obligat a vendre a Ander Herrera degut als seus problemes econòmics, i l'Athletic Club el va fitxar per 8,5 milions d'euros per 5 temporades.
El juny de 2014 va abonar la clàusula de rescissió, de 36 milions d'euros, per a fitxar pel Manchester United per a les 4 pròximes temporades.

## Internacionalitat

El 10 de febrer de 2009 s'estrena amb la selecció espanyola sots 21 en un amistós davant de Noruega, substituint a Juan Manuel Mata en el minut 86, i amb resultat final d'empat a un. En el mateix encontre havia debutat també el seu company d'equip Raúl Goni, que va sofrir una greu lesió tot just iniciar-se el partit. Posteriorment, el mes d'abril, participa amb el combinat sots 20, essent finalment convocat per a disputar els Jocs Mediterranis. També disputa durant el mes d'octubre el Mundial sots 20.
El juny de 2011 formà part de la selecció espanyola de futbol Sub-21 que va guanyar el Campionat d'Europa de futbol sub-21 de 2011, celebrat a Dinamarca.
El juliol del 2012 va ser convocat per la selecció espanyola de futbol per a representar Espanya als Jocs Olímpics de Londres 2012, una competició en què el combinat espanyol va caure eliminat en la primera lligueta.

## Palmarès
### Campionats estatals

| Títol | Club | País | Any |
| Campionat Nacional de Futbol-7 | Reial Saragossa Aleví | Espanya | 2001 |
| Campionat nacional | Reial Saragossa Cadet | Espanya | 2005 |
| Subcampió Copa del Rei | Athletic Club | Espanya | 2012 |
| Copa anglesa | Manchester United FC | Anglaterra | 2016 |
| Community Shield | Manchester United FC | Anglaterra | 2016 |
| Copa de la lliga anglesa | Manchester United FC | Anglaterra | 2017 |
| Supercopa francesa | Paris Saint-Germain FC | França | 2019 |
| Supercopa francesa | Paris Saint-Germain FC | França | 2020 |
| Ligue 1 | Paris Saint-Germain FC | França | 2020 |
| Copa francesa | Paris Saint-Germain FC | França | 2020 |
| Copa de la lliga francesa | Paris Saint-Germain FC | França | 2020 |
| Copa francesa | Paris Saint-Germain FC | França | 2021 |
| Ligue 1 | Paris Saint-Germain FC | França | 2022 |
| Copa del Rei | Athletic Club | Espanya | 2024 |

### Campionats internacionals

| Títol | Equip | Any |
| Subcampió Europa League | Athletic Club | 2012 |
| Europa League | Manchester United FC | 2017 |

### Selecció espanyola de futbol

| Títol | Equip | Any |
| Jocs del Mediterrani de 2009 | Selecció de futbol d'Espanya juvenil | 2009 |
| Eurocopa sub-21 | Selecció de futbol d'Espanya sub-21 | 2011 |

### Distincions individuals

| Distinció | Any |
| Millor jugador del Campionat Nacional de Futbol-7 | 2001 |
| Onze de Bronze dels Premis Futbol Draft | 2009 |

## Referències

* ↑ «Squads for 2016/17 Premier League confirmed». Premier League, 01-09-2016. [Consulta: 15 setembre 2016].
* ↑ «Ander Herrera». ESPN. [Consulta: 13 febrer 2020].
* ↑ «Ander Herrera: Overview». Premier League. [Consulta: 13 febrer 2020].
* ↑ «Ander Herrera Agüera». Barry Hugman's Footballers.
* ↑ «Ander Herrera abona la clàusula de rescissió que tenia amb l'Athletic i fitxa pel Manchester United». 324.cat, 26-06-2014. [Consulta: 26 juny 2014].
* 1 2 «La Rojita: ¡Sí, sí, sí, la Eurocopa ya está aquí!» (en castellà). Diari As, 27-06-2011. [Consulta: 19 maig 2013].
* ↑ EFE. «Jordi Alba entra en la lista oficial de la selección olímpica española» (en castellà). Google News, 13-07-2012. Arxivat de l'original el 2012-12-05. [Consulta: 5 agost 2012].
* ↑ «Lista oficial de la selección de fútbol para Londres 2012: Jordi Alba, Mata y Javi Martínez, convocados» (en castellà). juegoslondres2012.com, 03-07-2012. [Consulta: 19 maig 2013].
* ↑ «Llista de convocats per a la preparació pels Jocs Olímpics de 2012» (en castellà). Federació Espanyola de Futbol, 01-07-2012. Arxivat de l'original el 2013-06-19. [Consulta: 19 maig 2013].
* ↑ «L'Athletic Club guanya la Copa als penals contra el Mallorca (1-1)». CCMA, 07-04-2024. [Consulta: 7 abril 2024].
Ander Herrera amb la selecció espanyola - Plantilles de navegació :
Selecció de futbol d'Espanya sub-21 – Campionat d'Europa de futbol Sub-21 de 2011
1 Miño •
2 Azpilicueta •
3 Domínguez •
4 J. Martínez (c) •
5 San José •
6 Jeffrén •
7 Adrián •
8 Parejo •
9 Bojan •
10 Mata •
11 Capel •
12 Montoya •
13 De Gea •
14 Nsue •
15 José Ángel •
16 Ruiz •
17 Dídac •
18 Herrera •
19 Thiago •
20 Botía •
21 R. Pérez •
22 Muniain •
23 Mariño •
Entrenador: Milla
Selecció de futbol d'Espanya – Jocs Olímpics d'estiu de 2012
1 De Gea •
2 Azpilicueta •
3 Domínguez •
4 J. Martínez (c) •
5 I. Martínez •
6 Alba •
7 Adrián •
8 Muniain •
9 Rodrigo •
10 Mata •
11 Koke •
12 Montoya •
13 Botía •
14 Romeu •
15 Isco •
16 Tello •
17 Herrera •
18 Mariño •
Entrenador: Milla :